Tunturin tuolle puolen
1. Ah, mitä tuolla nähdä sä saat,
 ylhillä tuntureilla!
 Silmihin hohtavat lumiset maat,
 ympäri lehdikot varjokkaat.
 Mielisi niin kovin sinne.
 Liianko jyrkkä on rinne?

 2. Enkö siis koskaan, koskaan saa
 ylhille tuntureille?
 Tääkö se aattehet lannistaa,
 tääkö ne lyö, tämä jäinen maa,
 täälläkö kaikki ne raukee, –
 hautakin täälläkö aukee?

 3. Pois! minä tahdon– oh kauvas noin
 vihille tuntureille!
 Tääll’ on niin ahdas, niin onnetoin,
 nuor’ olen kyllä, mut toivoa voin,
 suo’os mun nousua koittaa,
 – murtua ei, mutta voittaa!

Bj. Björnson. (Suom. Severi Nuormaa.)

Bjørnstjerne Bjørnson
Halfdan Kjerulf
Severi Nyman